rejauldu/bengali-wikipedia huggingface dataset:
ওয়ার্ল্ড ট্যাগ টিম চ্যাম্পিয়নশিপ  ডাব্লিউডাব্লিউইর পেশাদারি কুস্তির চ্যাম্পিয়নশিপ। এটা ডাব্লিউডাব্লিউই এর র ব্রান্ডে আছে। এপ্রিল ৫, ২০০৯ থেকে আগস্ট ১৬, ২০১০ পর্যন্ত এটা ওয়ার্ল্ড ট্যাগ টিম চ্যাম্পিয়নশিপের সাথে ছিল না এই অন্য খেতাবটা অবসর নিয়েছে। ২০২২ সালে প্রথমবার দি উসোস ডাব্লিউডাব্লিউই র ট্যাগ টিম চ্যাম্পিয়নশিপ এবং ডাব্লিউডাব্লিউই স্ম্যাকডাউন ট্যাগ টিম চ্যাম্পিয়নশিপকে ইউনিফায়েড করেন। ফলে এই চ্যাম্পিয়নশিপ গুলোর নামকরণ করা হয় আনডিস্পিউটেড ডাব্লিউডাব্লিউই ট্যাগ টিম চ্যাম্পিয়নশিপ। ১৬ ই অক্টোবর,২০২৩ ডাব্লিউডাব্লিউই র-শোতে কোডি রোডস এবং জেই উসো হারিয়ে দ্য জাজমেন্ট ডে দ্বিতীয়বারের মতো আনডিস্পিউটেড ডাব্লিউডাব্লিউই ট্যাগ টিম চ্যাম্পিয়ন জয় করে।   ইতিহাস  বিশ্ব কুস্তি বিনোদনে ব্রান্ড সম্প্রাসরণের পর ডাব্লিউডাব্লিউই আন্ডিসপুটেড চ্যাম্পিয়নশিপ এবং ডাব্লিউডাব্লিউই নারী চ্যাম্পিয়নশিপ হয় একমাত্র টাইটেল যেটা র এবং স্ম্যাকডাউন! উভয় ব্রান্ডে মারামারি হবে, আর বাকি চ্যাম্পিয়নশিপগুলোর জন্য তাদের নিজস্ব ব্রান্ডে মারামারি হবে। ২০০২ সালের বসন্তের পর কোম্পানির প্রথম ব্রান্ড সম্প্রাসারণের পর এটা আসলে স্ম্যাকডাউন ব্রান্ডের অংশ ছিল। ঐ গ্রীষ্মে ট্যাগ টিম চ্যাম্পিয়নশিপ র ব্রান্ডে স্থান্তর করা হয়। ট্যাগ টিম চ্যাম্পিয়নশিপ র ব্রান্ডের অংশ হয়, আর স্ম্যাকডাউন ব্রান্ড ত্যাগ করে! তাই স্ম্যাকডাউনে কোন ট্যাগ টিম টাইটেল থাকেনা। ফলস্বরূপ, স্ম্যাকডাউন সাধারণ ব্যবস্থাপক স্টেফানি ম্যাকম্যান, নতুন "ডাব্লিউডাব্লিউই ট্যাগ টিম চ্যাম্পিয়নশিপ" এর পরিচয় করিয়ে দেন এবং এটাকে স্ম্যাকডাউন ব্রান্ডের জন্য ট্যাগ টিম টাইটেল বানান। সে আট দলীয় ট্যাগ টিম প্ররিযোগিতা আয়োজন করে। ২০০২ সালের অক্টোবর মাসের ২০ তারিখের নো মারসি ২০০২তে ট্যাগ টিম চ্যাম্পিয়নশিপের ফাইনালে কার্ট এঙ্গেল এবং ক্রিস বেনয়ইট এর দল রে মিস্টেরিও এবং এজকে হারিয়ে প্রথমবারের মত ডাব্লিউডাব্লিউই চ্যাম্পিয়ন হয়।  ২০০৭ সালের অক্টোবর ১৭, স্ম্যাকডাউন আর ইসিডাব্লিউ একটি মেধা ভাগ চুক্তি ঘোষণা করে। ফলস্বরূপ, এই টাইটেলের জন্য উভয় ব্রান্ডে লড়াই শুরু হয়ে যায়। ২০০৮ সালের শেষদিক থেকে ২০০৯ সালের প্রথমদিক পর্যন্ত ডাব্লিউডাব্লিউই ট্যাগ টিম চ্যাম্পিয়ন দ্য কোলনস (কার্লিটো এবং প্রিমো) প্রতিদ্বন্দ্বীতা করে ওয়ার্ল্ড ট্যাগ টিম চ্যাম্পিয়ন জন মরিসন এবং দ্য মিজ এর সাথে, এরই ফলস্বরূপ ১৭ মার্চের ইসিডাব্লিউ ঘোষণা করে রেসলম্যানিয়া ১৫ তে একে অপরের বিরুদ্ধে লড়াই করবে এবং যে দল জিতবে সেই দল উভয় টাইটেল পাবে।  ফলস্বরূপ ইউনিফায়েড ডাব্লিউডাব্লিউই ট্যাগ টিম চ্যাম্পিয়নশিপ, দুইটি টাইটেলের সংমিশ্রণে তৈরি টাইটেল তাদের দ্বারা চালু হয়েছে , তারা একের পর এক দলকে হারিয়েছে। এই চ্যাম্পিয়নশিপের জন্য ডাব্লিউডাব্লিউই এর যেকোন ব্রান্ডে লড়াই হতে পারে। অবশেষে, ১৬ আগস্ট , ২০১০, ওয়ার্ল্ড ট্যাগ টিম চ্যাম্পিয়নশিপ ডাব্লিউডাব্লিউই ট্যাগ টিম চ্যস্মপিয়নশিপের ইতিহাস বহাল রাখার জন্য অবসর দেওয়া হয়। তখনকার চ্যাম্পিয়ন দ্য হার্ট ডেস্টিনির ড্যাভিড হার্ট স্মিতগ এবং টাইসন কিডকে দেওয়া হয় নতুন চ্যাম্পিয়নশিপ বেল্ট। আর চ্যাম্পিয়নরা যেকোন ব্রান্ডে প্রতিদ্বন্দীতা করতে পারবে।   বর্তমান চ্যাম্পিয়ন  200px|ডান|থাম্ব|২ বারের চ্যাম্পিয়ন সিজারো এবং শেইমাস বর্তমান চ্যাম্পিয়ন সিজারো এবং শেইমাস, দলীয়ভাবে তাদের এটা দ্বিতীয়বারের মত রাজত্ব।   তথ্যসূত্র    বহিঃসংযোগ   ডাব্লিউডাব্লিউই ট্যাগ টিম চ্যাম্পিয়নশিপের ইতিহাস  বিষয়শ্রেণী:ওয়ার্ল্ড রেসলিং এন্টারটেইনমেন্টের চ্যাম্পিয়নশিপ বিষয়শ্রেণী:পেশাদার কুস্তির চ্যাম্পিয়নশিপ বিষয়শ্রেণী:ডাব্লিউডাব্লিউই বিষয়শ্রেণী:ডাব্লিউডাব্লিউই র বিষয়শ্রেণী:ডাব্লিউডাব্লিউইর ট্যাগ টিম চ্যাম্পিয়নশিপ
সোনিয়া কুলিং ( ; ১৮ জুন, ১৯৭৪ ব্যাংকক, থাইল্যান্ডে), ডাকনাম পিম ( ; ), একজন থাই মডেল, অভিনেত্রী এবং টেলিভিশন ব্যক্তিত্ব।Marengo Equestrian Shows by Sonia Couling 2017  on Paul Poole (South East Asia) তিনি অনেক থাই চলচ্চিত্র ও টিভি অনুষ্ঠানে অভিনয় করেছেন, এমটিভি এশিয়ার ভিডিও জকি ছিলেন, এইচবিও এশিয়ার উপস্থাপক ছিলেন  এবং ২০০৫ সালে থাইল্যান্ড'স নেক্সট টপ মডেল প্রযোজনা ও উপস্থাপনা করেছেন। কুলিং হলিউড এবং ফরাসি প্রযোজনায়ও অভিনয় করেছেন। তিনি ইংরেজি ও থাই বংশোদ্ভূত।   তথ্যসূত্র    বাহ্যিক লিঙ্কগুলি         Sonia Couling on Doramatv.ru  Sonia Couling on Kinopoisk.ru  Sonia Couling on Port.hu  Sonia Couling on Cinemagia.ro  Sonia Couling on Daum  Siam Zone : Star Gallery : Sonia Couling  Fashion Model Directory - Sonia Couling  Sonia couling on Eurasian Blog  বিষয়শ্রেণী:১৯৭৪-এ জন্ম বিষয়শ্রেণী:জীবিত ব্যক্তি বিষয়শ্রেণী:থাই নারী মডেল বিষয়শ্রেণী:২১শ শতাব্দীর থাই অভিনেত্রী বিষয়শ্রেণী:২০শ শতাব্দীর থাই অভিনেত্রী বিষয়শ্রেণী:থাই টেলিভিশন অভিনেত্রী বিষয়শ্রেণী:থাই চলচ্চিত্র অভিনেত্রী বিষয়শ্রেণী:ব্যাংককের অভিনেত্রী বিষয়শ্রেণী:থাই পোলো খেলোয়াড় বিষয়শ্রেণী:থাই টেলিভিশন ব্যক্তিত্ব বিষয়শ্রেণী:থাই ভিডিও জকি বিষয়শ্রেণী:ইংরেজ বংশোদ্ভূত থাই ব্যক্তি বিষয়শ্রেণী:ব্রিটিশ বংশোদ্ভূত থাই ব্যক্তি বিষয়শ্রেণী:ব্যাংককের নারী মডেল
ম্যাথু জিমি ডেভিড গার্বেট (; জন্ম: ১৩ এপ্রিল ২০০২; ম্যাথু গার্বেট নামে সুপরিচিত) হলেন একজন নিউজিল্যান্ডীয় পেশাদার ফুটবল খেলোয়াড়। তিনি বর্তমানে সুইডেনের পেশাদার ফুটবল লিগের শীর্ষ স্তর সুপেরেতানের ক্লাব ফালকেনবার্গ এবং নিউজিল্যান্ড অনূর্ধ্ব-২৩ দলের হয়ে আক্রমণভাগের খেলোয়াড় হিসেবে খেলেন। তিনি মূলত কেন্দ্রীয় আক্রমণভাগের খেলোয়াড় হিসেবে খেললেও মাঝেমধ্যে ডান পার্শ্বীয় আক্রমণভাগের খেলোয়াড় এবং আক্রমণাত্মক মধ্যমাঠের খেলোয়াড় হিসেবে খেলেন।  ২০১৮ সালে, গার্বেট নিউজিল্যান্ড অনূর্ধ্ব-১৭ দলের হয়ে নিউজিল্যান্ডের বয়সভিত্তিক পর্যায়ে অভিষেক করেছিলেন। দলগতভাবে, গার্বেট এপর্যন্ত ৩টি শিরোপা জয়লাভ করেছেন, যার মধ্যে ২টি ওয়েস্টার্ন সাবআর্বসের হয়ে এবং ১টি ইস্টার্ন সাবআর্বসের হয়ে জয়লাভ করেছেন।  প্রারম্ভিক জীবন ম্যাথু জিমি ডেভিড গার্বেট ২০০২ সালের ১৩ই এপ্রিল তারিখে ইংল্যান্ডের লন্ডনে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল গার্বেট জাপানে অনুষ্ঠিত ২০২০ গ্রীষ্মকালীন অলিম্পিকের জন্য ২০২১ সালের জুলাই মাসে প্রকাশিত নিউজিল্যান্ড অনূর্ধ্ব-২৩ দলে স্থান পেয়েছেন।  তথ্যসূত্র  বহিঃসংযোগ              বিষয়শ্রেণী:২০০২-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল ফরোয়ার্ড বিষয়শ্রেণী:নিউজিল্যান্ডীয় ফুটবলার বিষয়শ্রেণী:নিউজিল্যান্ডে ইংরেজ অভিবাসনকারী বিষয়শ্রেণী:ইংরেজ পুরুষ ফুটবলার বিষয়শ্রেণী:২০২০ গ্রীষ্মকালীন অলিম্পিকের ফুটবলার বিষয়শ্রেণী:তোরিনো ফুটবল ক্লাবের খেলোয়াড় বিষয়শ্রেণী:নিউজিল্যান্ড ফুটবল চ্যাম্পিয়নশিপের খেলোয়াড় বিষয়শ্রেণী:আলসভেনস্কানের খেলোয়াড় বিষয়শ্রেণী:সুপেরেত্তানের খেলোয়াড় বিষয়শ্রেণী:২০২৪ গ্রীষ্মকালীন অলিম্পিকের ফুটবলার বিষয়শ্রেণী:নিউজিল্যান্ডের আন্তর্জাতিক ফুটবলার বিষয়শ্রেণী:নিউজিল্যান্ডের আন্তর্জাতিক যুব ফুটবলার বিষয়শ্রেণী:এরস্টে ডিভিজির খেলোয়াড় বিষয়শ্রেণী:পুরুষ ফুটবল ফরোয়ার্ড বিষয়শ্রেণী:ইতালিতে প্রবাসী ফুটবলার বিষয়শ্রেণী:২১শ শতাব্দীর ইংরেজ পুরুষ ক্রীড়াবিদ
জেমস ব্রোলিন (; জন্ম: ক্রেইগ কেনেথ ব্রুডারলিন, ১৮ জুলাই ১৯৪০) হলেন একজন মার্কিন অভিনেতা, প্রযোজক ও পরিচালক। তিনি টেলিভিশনে সিটকম ও সোপ অপেরা এবং চলচ্চিত্রে অভিনয়ের জন্য সর্বাধিক পরিচিত। ব্রোলিন টেলিভিশনে তার কাজের স্বীকৃতি হিসেবে দুটি এমি পুরস্কার ও দুটি গোল্ডেন গ্লোব পুরস্কার অর্জন করেছেন। ২০১৬ সালে হলিউড ওয়াক অব ফেমে তার নামে তারকা খচিত হয়।  তিনি অভিনেত্রী বারবারা স্ট্রাইস্যান্ডের স্বামী এবং অভিনেতা জশ ব্রোলিনের পিতা।  প্রারম্ভিক জীবন ব্রোলিন ১৯৪০ সালের ১৮ই জুলাই ক্যালিফোর্নিয়া অঙ্গরাজ্যের লস অ্যাঞ্জেলেস শহরের ওয়েস্টউডে জন্মগ্রহণ করেন। তার পিতা হেনরি হার্স্ট ব্রুডারলিন ছিলেন একজন দালানকোঠা নির্মাণ ব্যবস্থাপক ও মাতা হেলেন সু (জন্মনাম: মানসুর) ছিলেন একজন গৃহিণী। দুই ভাই ও দুই বোনের মধ্যে ব্রোলিন সবার বড়।  কর্মজীবন  টেলিভিশন ব্রোলিন ১৯৬৮ সালে ইউনিভার্সাল স্টুডিওজে বদলি হন এবং সেখানে তিনি প্রবীণ অভিনেতা রবার্ট ইয়াংয়ের সাথে চিকিৎসা নাট্যধর্মী মার্ক ওয়েলবি, এম.ডি. (১৯৬৯-১৯৭৬) ধারাবাহিকে সহশিল্পী হিসেবে কাজের জন্য অডিশন দেন। ধারাবাহিকটি সে সময়ে শীর্ষ রেটিংপ্রাপ্ত টেলিভিশন অনুষ্ঠান ছিল। ব্রোলিন তরুণ ও দক্ষ সহকারী চিকিৎসক ডক্টর স্টিভেন কিলি চরিত্রে অভিনয়ের জন্য ব্যাপক খ্যাতি অর্জন করেন। ইয়াং ও ব্রোলিনের মধ্যকার রসায়ন সফলতা লাভ করে এবং তরুণীদের মধ্যেও এই ধারাবাহিকে প্রদর্শিত চিকিৎসা বিষয়ক ঘটনাবলি নিয়ে আগ্রহ জন্মে। ১৯৭০ সালে প্রচারিত প্রথম মৌসুমে অভিনয়ের জন্য ব্রোলিন সেরা পার্শ্ব অভিনেতা বিভাগে এমি পুরস্কার অর্জন করেন এবং টানা আরও তিনবার এই পুরস্কারের মনোনয়ন লাভ করেন। এছাড়া তিনি তিনটি মনোনয়ন থেকে ১৯৭১ ও ১৯৭৩ সালে দুটি গোল্ডেন গ্লোব পুরস্কার অর্জন করেছেন।  ১৯৮৩ সালে ব্রোলিন টেলিভিশনে ফিরে আসেন এবং এবিসি চ্যানেলে প্রযোজক অ্যারন স্পেলিংয়ের রাত্রীকালীন সোপ অপেরা হোটেল-এ অভিনয় করেন। এই ধারাবাহিকে তাকে হোটেল ব্যবস্থাপক পিটার ম্যাকডারমট চরিত্রে দেখা যায়। এই ধারাবাহিকে অভিনয় করে তিনি শ্রেষ্ঠ নাট্যধর্মী টেলিভিশন ধারাবাহিক অভিনেতা বিভাগে ১৯৮৪ ও ১৯৮৫ সালে দুটি গোল্ডেন গ্লোব পুরস্কারের মনোনয়ন লাভ করেন।  ২০০৩ সালে তিনি দ্য রেগান্স টেলিভিশন চলচ্চিত্রে রোনাল্ড রেগন ভূমিকায় অভিনয় করেন। চলচ্চিত্রটি সিবিএস চ্যানেলে প্রচারের কথা ছিল, কিন্তু সৃজনশীল বৈপরীত্য, কাহিনির বিতর্ক, ও অত্যধিক ব্যয়ের জন্য সিবিএস চলচ্চিত্রটি নেয়নি। পরবর্তীকালে এটি শোটাইম চ্যানেলে প্রচারিত হয়। এই চরিত্রে অভিনয়ের জন্য ব্রোলিন তার পঞ্চম এমি ও গোল্ডেন গ্লোব পুরস্কারের মনোনয়ন লাভ করেন।  তথ্যসূত্র  বহিঃসংযোগ         বিষয়শ্রেণী:১৯৪০-এ জন্ম বিষয়শ্রেণী:জীবিত ব্যক্তি বিষয়শ্রেণী:২০শ শতাব্দীর মার্কিন অভিনেতা বিষয়শ্রেণী:২১শ শতাব্দীর মার্কিন অভিনেতা বিষয়শ্রেণী:টুয়েন্টিয়েথ সেঞ্চুরি ফক্সের চুক্তিবদ্ধ শিল্পী বিষয়শ্রেণী:মার্কিন চলচ্চিত্র অভিনেতা বিষয়শ্রেণী:মার্কিন টেলিভিশন অভিনেতা বিষয়শ্রেণী:মার্কিন সোপ অপেরা অভিনেতা বিষয়শ্রেণী:লস অ্যাঞ্জেলেসের অভিনেতা বিষয়শ্রেণী:গোল্ডেন গ্লোব পুরস্কার (সেরা পার্শ্ব অভিনেতা - টেলিভিশন) বিজয়ী বিষয়শ্রেণী:নাট্যধর্মী ধারাবাহিকে সেরা পার্শ্ব অভিনেতা বিভাগে প্রাইমটাইম এমি পুরস্কার বিজয়ী বিষয়শ্রেণী:স্ক্রিন অ্যাক্টরস গিল্ড পুরস্কার বিজয়ী বিষয়শ্রেণী:মার্কিন কণ্ঠাভিনেতা বিষয়শ্রেণী:মার্কিন টেলিভিশন পরিচালক
জামা' এল-জেদিদ , বা জামা'আ আল-জেজিদ,  (অর্থ: নতুন মসজিদ) হচ্ছে আলজেরিয়ার রাজধানী আলজিয়ার্সে অবস্থিত একটি মসজিদ। হানাফি মাযহাবের ঐতিহ্য অনুযায়ী মসজিদটি ১৬৬০ সালে নির্মিত হয়েছিল। ফরাসি ঔপনিবেশিক শাসনামলে মসজিদটিকে Mosquée de la Pêcherie (মোসকি দে লা পেশরি)  এবং ইংরেজিতে Mosque of the Fisherman's Wharf (জেলে ঘাটের মসজিদ) মসজিদ বলা হতো।  এই মসজিদের কেন্দ্রীয় গম্বুজটিকে একটি ড্রাম এবং চারটি দুলের মাধ্যমে চারটি স্তম্ভের উপরে বসানো হয়েছে হয়েছে। এর উচ্চতা প্রায় ২৪ মিটার।  মসজিদটির চারটি কোণ চারটি অষ্টভুজাকার ছোট গম্বুজ দ্বারা আবদ্ধ। এই বর্গক্ষেত্রের মধ্যবর্তী স্থানটি, পিপে আকৃতির খিলান দ্বারা তিন দিক দিয়ে আবৃত। আর কিবলার দিকে থাকা চতুর্থ দিকটি তিনটি কুলুঙ্গি এবং দুপাশে করিডোর যুক্ত খিলান দ্বারা আচ্ছাদিত।    আরও দেখুন   মসজিদের তালিকা  আফ্রিকার মসজিদসমূহের তালিকা  আলজেরিয়ার মসজিদসমূহের তালিকা   তথ্যসূত্র    বহিঃসংযোগ   বিষয়শ্রেণী:আলজেরিয়ার মসজিদ বিষয়শ্রেণী:আফ্রিকার মসজিদ বিষয়শ্রেণী:১৭শ শতাব্দীর মসজিদ
আল-মাবসুত হল হানাফী মাযহাবের আইনশাস্ত্রের উপর রচিত একটি বই। যা ইমাম শামসুল আইম্মাহ আল-সারাখসি (মৃত্যু: ৪৮৩ হি.) কর্তৃক রচিত। ইমাম সারাখসি বন্দী থাকাকালীন তাঁর স্মৃতি থেকে শিষ্যদের নির্দেশ করে করে এটি রচনা করেছিলেন। যখন এটি রচনা করা হয়, তখন তিনি ফারগানার একটি কূপে কারারুদ্ধ অবস্থায় ছিলেন। এই বইটিকে হানাফি মাজহাব ও শাফেয়ী মাজহাবের মাঝে তুলনামূলক আইনশাস্ত্রে একটি এনসাইক্লোপিডিয়া হিসাবে বিবেচনা করা হয়।    এতে লেখক আইনশাস্ত্রের সমস্ত অধ্যায়গুলিকে সহজভাবে এবং একটি সুস্পষ্ট অভিব্যক্তিতে বিশদভাবে উল্লেখ করেছেন এবং হানাফি মাযহাবের সাথে অন্যান্য মাজহাব, বিশেষ করে শাফেয়ী মাযহাবের ও মালিকি মাযহাবের চিন্তাধারার তুলনা করে বিভিন্ন ধর্মীয় বিধান প্রমাণ করেছেন। এতে তিনি ইমাম আহমদের অভিমত এবং কখনো কখনো জাহিরিয়া মতবাদও উল্লেখ করেছেন। তিনি কখনো দলিলের আলোকে হানাফী মাজহাব ব্যতীত অন্য মাজহাবকেও প্রধান্য দিয়েছেন। কখনো হানাফী এবং অন্য মাজহাবের মাঝে সমন্বয়ের সাধন করেছেন।   হানাফী মাজহাবে বইটির গুরুত্ব  এই বইটিকে হানাফী আইনশাস্ত্র এবং তুলনামূলক আইনশাস্ত্রের উপর সবচেয়ে প্রশস্ত বই হিসাবে বিবেচনা করা হয় এবং হানাফী আলেমগণ আইনশাস্ত্র এবং ফতোয়াতে এটির উপর নির্ভর করেন। এমনকও শায়খ নাজমুদ্দীন আল-তারসুসি তার সম্পর্কে বলেন যে,এর বিরোধী কোন মতের ওপর আমল করা হবে না। সব বিষয়ে কেবল এর ওপরই ভরসা করা হবে এবং এই কিতাব ব্যতীত ফতোয়া দেওয়া যাবে না। আল্লামা ইবনে আবিদীন তার আল দুর আল মুখতারের পাদটীকায় এ কথা বর্ণনা করেছেন।   এটি হাকিম শহীদ মারওয়াযীর আল কাফি কিতাবের সর্বোত্তম এবং বিস্তৃত ব্যাখ্যা হওয়ার পাশাপাশি এটিকে ইমাম মুহাম্মদ ইবনে হাসান শায়বানী কর্তৃক লিখিত হানাফি মাজহাবে নির্ভরযোগ্য ছয় কিতাবের একটি ধরা হয়। যে ছয়টি কিতাব বিশ্বস্ত আলেমগণের দ্বারা পরস্পর নির্বিচ্ছিন্ন বর্ণনা দ্বারা প্রমাণিত এবং এসব কিতাবের বর্ণনা নির্ভরযোগ্য হওয়া নিয়ে কোনো মতভেদ নেই। আল মাবসুত সেই ছয় কিতাবের অন্যতম।    লেখক সম্পর্কে  এই গ্রন্থের লেখক ইমাম সারাখসী একজন কাজী, হানাফী মাযহাবের বরেণ্য আলেম ও ফকিহ এবং একজন মুজতাহিদ ইমাম ছিলেন।   তথ্যসূত্র   বিষয়শ্রেণী:সুন্নি সাহিত্য
কুলিক নদী বাংলাদেশ-ভারতের একটি আন্তঃসীমান্ত নদী। রাজা টংকনাথের প্রাসাদ এই কুলিক নদীর তীরে অবস্থিত। এই নদীর একটি প্রধান উপনদী হচ্ছে কাহালাই নদী।  কুলিক ভারতের পশ্চিমবঙ্গ এবং বাংলাদেশের উত্তরবঙ্গ দিয়ে প্রবাহিত একটি নদী। নদীটির দৈর্ঘ্য বাংলাদেশ অংশে ৬.৩৬ কিমি এবং ভারতের অংশে ৭৫.৬৪ কিমি।ড. অশোক বিশ্বাস, বাংলাদেশের নদীকোষ, গতিধারা, ঢাকা, ফেব্রুয়ারি ২০১১, পৃষ্ঠা ১৭১।  নদীটির ভুটডাঙ্গী এলাকায় প্রস্থ ১০০ মিটার এবং সেখানে এর গভীরতা ৩০ মিটার। আর নদী অববাহিকার আয়তন ১৫০ বর্গকিমি। নদীটিতে সারাবছর পানিপ্রবাহ থাকে। এপ্রিল মাসের দিকে শুকনো মৌসুমে প্রবাহ কমে যায়। আগস্ট মাসের বর্ষা মৌসুমে যখন পানিপ্রবাহ সর্বোচ্চ হয় তখন পানিপ্রবাহের পরিমাণ হয় ১১৫ ঘ্নমিটার/সেকেন্ড। এই নদীতে জোয়ারভাটার প্রভাব নেই।   বাংলাদেশ  thumb|রানীশংকাইল উপজেলার পূর্ব পাশ থেকে কুলিক নদীর দৃশ্য। নদীটি বাংলাদেশের উত্তরাংশের ঠাকুরগাঁও উপজেলার রায়পুর ইউনিয়নের বিলাঞ্চল এলাকা থেকে উৎপন্ন হয়ে বাংলাদেশের হরিপুর উপজেলার বাংলাদেশ অংশে পড়েছে। বাংলাদেশের প্রবাহপথে বালিয়াডাঙ্গী, রানীশংকাইল ও হরিপুর উপজেলা রয়েছে।  ভারত পশ্চিমবঙ্গে, এটি উত্তর দিনাজপুর জেলার মধ্য দিয়ে গেছে এবং এর চারপাশে রায়গঞ্জ বন্যপ্রাণ অভয়ারণ্য রয়েছে। ২০১৭ সালে এই নদীর প্লাবনে তিনজনের মৃত্যু হয়। অবৈধভাবে বর্জ্য ফেলা এবং নদীর জমি দখলের কারণে নদীটি সঙ্কুচিত হয়ে পড়ছে। পশ্চিমবঙ্গ সরকার নদীটিকে পুনরুজ্জীবিত করার চেষ্টা করছে।  উপনদীসমূহ কুলিক নদী তার বাম দিকের প্রবাহে যেসব উপনদী নিয়েছে সেগুলো হচ্ছে নেহারা নদী, দুধিয়ামনি নদী এবং কাহালাই নদী। কুলিক নদী তার ডানদিকে শাখানদী গ্রহণ করেছে যেটি কাছ নদী নামে পরিচিত।   আরও দেখুন   বাংলাদেশের নদীর তালিকা  পশ্চিমবঙ্গের নদনদীর তালিকা  বাংলাদেশের বড় নদীসমূহ  তথ্যসূত্র     বিষয়শ্রেণী:এশিয়ার আন্তর্জাতিক নদী বিষয়শ্রেণী:উত্তর দিনাজপুর জেলার নদী বিষয়শ্রেণী:হরিপুর উপজেলা বিষয়শ্রেণী:ঠাকুরগাঁও জেলার নদী বিষয়শ্রেণী:ঠাকুরগাঁও সদর উপজেলা বিষয়শ্রেণী:রাণীশংকৈল উপজেলা বিষয়শ্রেণী:বালিয়াডাঙ্গী উপজেলা বিষয়শ্রেণী:বাংলাদেশের নদী বিষয়শ্রেণী:চাঁপাইনবাবগঞ্জ জেলা বিষয়শ্রেণী:পশ্চিমবঙ্গের নদী বিষয়শ্রেণী:বিহারের নদী
শাহনাজ পারভীন (জন্ম ১৫ই আগস্ট ১৯৯১) বাংলাদেশ এর ২০১১-১২ বাংলাদেশের ক্রিকেট মৌসুম থেকে একজন মহিলা ক্রিকেটার। শাহানাজ ডানহাতি ব্যাটসম্যান এবং ডানহাতি অফ ব্রেক বোলার। তিনি বাংলাদেশ জাতীয় মহিলা ক্রিকেট দল একদিনের আন্তর্জাতিক এবং টুয়েন্টি২০ আন্তর্জাতিক এর প্রতিনিধিত্ব করেছেন। ক্লাব পর্যায়ে তিনি এভি স্পোর্টিং ক্লাব মহিলা, গুলশান যুব ক্লাব মহিলা ও আনসার ও গ্রাম প্রতিরক্ষা দল মহিলা হিসাবে খেলেছেন।   তথ্যসূত্র   বহিঃসংযোগ    বিষয়শ্রেণী:১৯৯১-এ জন্ম বিষয়শ্রেণী:জীবিত ব্যক্তি বিষয়শ্রেণী:বাংলাদেশী নারী ক্রিকেটার বিষয়শ্রেণী:বাংলাদেশের নারী একদিনের আন্তর্জাতিক ক্রিকেটার বিষয়শ্রেণী:বাংলাদেশের নারী টুয়েন্টি২০ আন্তর্জাতিক ক্রিকেটার বিষয়শ্রেণী:এশিয়ান গেমসের ক্রিকেটে পদক বিজয়ী বিষয়শ্রেণী:এশিয়ান গেমসে রৌপ্যপদক বিজয়ী বাংলাদেশী বিষয়শ্রেণী:২০১৪ এশিয়ান গেমসের ক্রিকেটার বিষয়শ্রেণী:২০১৪ এশিয়ান গেমসের পদক বিজয়ী
গাণিতিক যুক্তিতে, কোনো একটি যৌক্তিক ভাষা বা তত্ত্ব এর খণ্ড লজিক্যাল ভাষার একটি উপসেট যা ভাষায় সিনট্যাকটিক্যাল বিধিনিষেধ আরোপ করে পাওয়া যায়।. অতএব, খণ্ডের ওয়েল-ফোর্মড ফর্মুলা বা সূত্র হলো সেই মূল যুক্তির একটি উপসেট।  তবে, খণ্ডে ও মূল যুক্তিতে সূত্রের শব্দার্থগুলি মিলে যায় এবং খণ্ডের যে কোনও সূত্র মূল যুক্তিতে প্রকাশ করা যেতে পারে।  যৌক্তিক খণ্ডের জন্য সন্তোষজনকতা বা মডেল চেকিংয়ের মতো কাজগুলির গণনামূলক জটিলতা তত্ত্ব মূল যুক্তিতে একই কাজের চেয়ে বেশি হতে পারে না, কারণ প্রথম সমস্যা থেকে অন্য সমস্যায় একটি ক্রমবর্ধমান হ্রাস পাওয়া যায়। গণনামূলক যুক্তির একটি গুরুত্বপূর্ণ সমস্যা হল পরিচিত যুক্তির খণ্ডগুলি নির্ধারণ করা যেমন প্রথম-ক্রমের যুক্তি, যা যতটা সম্ভব প্রকাশযোগ্য, তবে নির্ধারিত বা আরও দৃঢ়ভাবে কম গণনামূলক জটিলতা রয়েছে। বর্ণনামূলক জটিলতা তত্ত্বের ক্ষেত্রের লক্ষ্য হল যৌক্তিক টুকরোগুলি চিহ্নিত করে যুক্তি এবং গণনামূলক জটিলতা তত্ত্ব এর মধ্যে একটি যোগসূত্র স্থাপন করা যা নির্দিষ্ট জটিলতার শ্রেণীগুলিকে সঠিকভাবে ধারণ করে।.  তথ্যসূত্র  বিষয়শ্রেণী:গাণিতিক যুক্তিবিজ্ঞান
নাতালিয়া মুরিনোভিচ (জন্ম মে ২৭, ১৯৮৫) একজন ট্র্যাক অ্যান্ড ফিল্ড স্প্রিন্টার যিনি রাশিয়ার হয়ে আন্তর্জাতিকভাবে প্রতিযোগিতা করেন।  মুরিনোভিচ ২০০৮ সালের বেইজিং গ্রীষ্মকালীন অলিম্পিকে রাশিয়ার প্রতিনিধিত্ব করেছিলেন। তিনি ১০০ মিটার স্প্রিন্টে প্রতিদ্বন্দ্বিতা করেছিলেন এবং তার প্রথম রাউন্ড হিটে পঞ্চম স্থানে ছিলেন।   বহিঃসংযোগ     বিষয়শ্রেণী:অলিম্পিক নারী স্প্রিন্টার বিষয়শ্রেণী:২০০৮ গ্রীষ্মকালীন অলিম্পিকে মল্লক্রীড়াবিদ (ট্র্যাক অ্যান্ড ফিল্ড) বিষয়শ্রেণী:রাশিয়ার অলিম্পিক মল্লক্রীড়াবিদ বিষয়শ্রেণী:রুশ নারী স্প্রিন্টার বিষয়শ্রেণী:জীবিত ব্যক্তি বিষয়শ্রেণী:১৯৮৫-এ জন্ম
রশিদ আহমদ লুধিয়ানভি () (২৬ সেপ্টেম্বর ১৯২২ — ১৯ ফেব্রুয়ারি ২০০২) একজন দেওবন্দি পাকিস্তানি ইসলামি পণ্ডিত ও ফকিহ ছিলেন। তিনি করাচিতে জামিয়াতুর রশিদ ও আল রশিদ ট্রাস্ট প্রতিষ্ঠা করেছিলেন। তিনি আহসানুল ফতওয়ার রচয়িতা। তিনি জমিয়ত উলামায়ে ইসলামের (ফ) পাঞ্জাব প্রদেশের সভাপতি এবং দারুল উলূম করাচীর দারুল ইফতা ওয়াল ইরশাদের প্রধান ছিলেন।   প্রারম্ভিক জীবন  লুধিয়ানভি দারুল উলুম দেওবন্দ থেকে স্নাতক সম্পন্ন করেন, যেখানে তার শিক্ষকদের মধ্যে রয়েছে হুসাইন আহমদ মাদানি।   পেশা  তিনি মদিনাতুল উলুম, হায়দরাবাদ, জামিয়া দারুল হুদা থেরি, দারুল উলুম করাচি এবং দারুল ইফতা ওয়াল ইরশাদ সহ কয়েকটি প্রতিষ্ঠানে প্রায় চল্লিশ বছর অধ্যাপনা করেছেন। তিনি এইড অর্গানাইজেশন অব দ্য ওলামা প্রতিষ্ঠা করেছিলেন।  তিনি জমিয়ত উলামায়ে ইসলামের (ফ) পাঞ্জাব প্রদেশের সভাপতি হিসেবে দায়িত্ব পালন করেছিলেন।   আরও দেখুন  দেওবন্দি ব্যক্তিত্বের তালিকা   টীকা    তথ্যসূত্র    বহিঃসংযোগ  রশিদ আহমদ লুধিয়ানভির বই ডাউনলোড   বিষয়শ্রেণী:২০শ শতাব্দীর ইসলামের মুসলিম পণ্ডিত বিষয়শ্রেণী:দারুল উলুম দেওবন্দের প্রাক্তন শিক্ষার্থী বিষয়শ্রেণী:পাকিস্তানি সুন্নি মুসলিম বিষয়শ্রেণী:পাকিস্তানি সুন্নি মুসলিম পণ্ডিত বিষয়শ্রেণী:পাকিস্তানি মুসলিম বিষয়শ্রেণী:মুফতি বিষয়শ্রেণী:২০০২-এ মৃত্যু বিষয়শ্রেণী:১৯২২-এ জন্ম বিষয়শ্রেণী:দেওবন্দি ব্যক্তি বিষয়শ্রেণী:পাকিস্তানের ইসলামি চিন্তাবিদ বিষয়শ্রেণী:পাকিস্তানি মুফতি বিষয়শ্রেণী:হানাফি ফিকহ পণ্ডিত বিষয়শ্রেণী:ইসলামি চিন্তাবিদ বিষয়শ্রেণী:ইসলামের মুসলিম পণ্ডিত বিষয়শ্রেণী:সুন্নি ইসলামের পণ্ডিত বিষয়শ্রেণী:পাকিস্তানি লেখক বিষয়শ্রেণী:জমিয়ত উলামায়ে ইসলামের (ফ) রাজনীতিবিদ বিষয়শ্রেণী:পাকিস্তানি ইসলাম ধর্মীয় নেতা বিষয়শ্রেণী:মুসলিম ধর্ম প্রচারক বিষয়শ্রেণী:লুধিয়ানা জেলার ব্যক্তি বিষয়শ্রেণী:লুধিয়ানার রাজনীতিবিদ
সব কুশল মঙ্গল ২০২০ সালে মুক্তিপ্রাপ্ত ভারতীয় হিন্দি ভাষার রোমান্টিক-কৌতুক চলচ্চিত্র, যা করণ বিশ্বনাথ কাশ্যপ পরিচালনা করেছেন এবং অক্ষয় খান্নার পাশাপাশি দুই নবাগত অভিনয়শিল্পী প্রিয়াঙ্ক শর্মা এবং রিভা কিষণ অভিনয় করেছেন। এটি ২০২০ সালের ৩রা জানুয়ারি তারিখে মুক্তি পেয়েছিল।  শ্রেষ্ঠাংশে  অক্ষয় খান্না – বাবা ভান্ডারী  প্রিয়াঙ্ক শর্মা – পাপ্পু মিশ্র  রিভা কিষণ – মন্দীরা  সতীশ কৌশিক – মিশ্রজী  সুপ্রিয়া পাঠক – ইমরতি দেবী মিশ্র  রাকেশ বেদী – মন্দীরা বাবা  জয়া ওঝা – মন্দীরার মা  মৃণাল জৈন – বিষ্ণু  স্বাতী সেমওয়াল – উর্মিলা  সুনিতা শিতল – মন্দীরা দাদী  যুবিকা চৌধুরী – নীলু  ইশতিয়াক খান – সনু  অপূর্ব নেমলকর – শ্যামা  নলনিশ নীল – হরিচরণ  মুকেস ভাট – পুলিশ পরিদর্শক   শ্রিয়া সরন – বিশেষ উপস্থিতি  তথ্যসূত্র  বহিঃসংযোগ    বলিউড হাঙ্গামায় সব কুশল মঙ্গল  বিষয়শ্রেণী:হিন্দি ভাষার চলচ্চিত্র বিষয়শ্রেণী:ভারতীয় চলচ্চিত্র বিষয়শ্রেণী:২০২০-এর দশকের হিন্দি ভাষার চলচ্চিত্র বিষয়শ্রেণী:ভারতীয় প্রণয়ধর্মী হাস্যরসাত্মক চলচ্চিত্র
ডানপিটে ছেলে খান আতাউর রহমান পরিচালিত ১৯৮০ সালের শিশুতোষ চলচ্চিত্র। ছবিটি ডানপিটে এক কিশোরের দুষ্টুমি ও নানা অঘটন নিয়ে আবর্তিত হয়। এতে ডানপিটে সেই ছেলের চরিত্রে অভিনয় করে মাস্টার শাকিল।  চলচ্চিত্রটি ১৯৮০ সালে রাশিয়ায় মস্কো আন্তর্জাতিক চলচ্চিত্র উৎসব এবং ১৯৮১ সালে জার্মানিতে আয়োজিত একটি আন্তর্জাতিক চলচ্চিত্র উৎসবে প্রদর্শিত হয়। ১৯৮১ সালে প্রদত্ত ৬ষ্ঠ জাতীয় চলচ্চিত্র পুরস্কারে খান আতাউর রহমান শ্রেষ্ঠ চিত্রনাট্যকার ও শ্রেষ্ঠ গীতিকার এবং মাস্টার শাকিল শ্রেষ্ঠ শিশুশিল্পী বিভাগে পুরস্কার লাভ করেন।  কাহিনী সংক্ষেপ  কুশীলব   মাস্টার শাকিল  বিল‌কিস  পান্নু  শুভ  চয়‌নিকা,  তমা‌লিকা  রিপন  বাপ্পী  সুভাষ  মঈনুল  মু‌ন্নী  শিল্পী  শুভ  রাজ্জাক  শর্মিলী আহমেদ  সাইফুদ্দিন  রওশন জামিল  আনোয়ারা  আহসান  নাজমুল হুদা  রানু  মাহমুদ  কা‌লিপদ  কিব‌রিয়া  মুস্তা‌ফিজ  হেনা  পার‌ভীন  আলাউদ্দিন  সঙ্গীত ডানপিটে ছেলে চলচ্চিত্রের সঙ্গীত পরিচালনা ও গীত রচনা করেছেন খান আতাউর রহমান। গানে কণ্ঠ দিয়েছেন রুমানা ইসলাম।  গানের তালিকা  পুরস্কার ৬ষ্ঠ জাতীয় চলচ্চিত্র পুরস্কার  বিজয়ী: শ্রেষ্ঠ চিত্রনাট্যকার - খান আতাউর রহমান  বিজয়ী: শ্রেষ্ঠ গীতিকার - খান আতাউর রহমান  বিজয়ী: শ্রেষ্ঠ শিশুশিল্পী - মাস্টার শাকিল  তথ্যসূত্র  বহিঃসংযোগ  বিষয়শ্রেণী:১৯৮০-এর চলচ্চিত্র বিষয়শ্রেণী:১৯৮০-এর দশকের শিশুতোষ চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী শিশুতোষ চলচ্চিত্র বিষয়শ্রেণী:বাংলা ভাষার চলচ্চিত্র বিষয়শ্রেণী:খান আতাউর রহমান পরিচালিত চলচ্চিত্র বিষয়শ্রেণী:খান আতাউর রহমান সুরারোপিত চলচ্চিত্র বিষয়শ্রেণী:খান আতাউর রহমানের চিত্রনাট্য বিষয়শ্রেণী:শ্রেষ্ঠ চিত্রনাট্যকারের জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:শ্রেষ্ঠ গীতিকারের জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:শ্রেষ্ঠ শিশুশিল্পীর জন্য জাতীয় চলচ্চিত্র পুরস্কার (বাংলাদেশ) বিজয়ী চলচ্চিত্র বিষয়শ্রেণী:১৯৮০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
কুলদীপ রামপাল সেন (জন্ম ২২ অক্টোবর ১৯৯৬) মধ্যপ্রদেশের একজন ভারতীয় আন্তর্জাতিক ক্রিকেটার যিনি বর্তমানে ঘরোয়া ক্রিকেটে তামিলনাড়ু এবং ইন্ডিয়ান প্রিমিয়ার লিগে রাজস্থান রয়্যালসের হয়ে খেলেন। তিনি একজন ডানহাতি ফাস্ট বোলার যিনি নিয়মিত ১৪০কি.মি. গতিতে বল করেন। ২০২২ সালের ডিসেম্বরে ভারতের বাংলাদেশ সফরের প্রথম ওয়ানডেতে তার আন্তর্জাতিক অভিষেক হয়।   প্রাথমিক জীবন   কুলদীপের জন্ম ২২ অক্টোবর ১৯৯৬ মধ্যপ্রদেশের রেওয়া জেলার হরিহরপুর গ্রামে। তার বাবা রাম পাল সেন একজন নাপিত। পাঁচ সন্তানের মধ্যে তৃতীয়, কুলদীপ ৮ বছর বয়স থেকে ক্রিকেট খেলা শুরু করেন। তিনি তার কোচ আরিল অ্যান্টনি দ্বারা মেন্টর করেছেন।    কর্মজীবন   ১ নভেম্বর ২০১৮-এ ২০১৮-১৯ রঞ্জি ট্রফিতে মধ্যপ্রদেশের হয়ে প্রথম-শ্রেণীর ক্রিকেটে অভিষেক হয় সেনের। ২১ নভেম্বর ২০১৮-এ, তিনি পাঞ্জাবের বিরুদ্ধে প্রথম-শ্রেণীর ক্রিকেটে তার প্রথম পাঁচ উইকেট নিয়েছিলেন। ২৪ ফেব্রুয়ারি ২০১৯-এ ২০১৮-১৯ সৈয়দ মুশতাক আলী ট্রফিতে মধ্যপ্রদেশের হয়ে তার টি-টোয়েন্টিতে অভিষেক হয়। তিনি ২৫ সেপ্টেম্বর ২০১৯ তারিখে মধ্যপ্রদেশের হয়ে ২০১৯-২০ বিজয় হাজারে ট্রফিতে তার লিস্ট এ অভিষেক করেছিলেন।  ২০২২ সালের ফেব্রুয়ারিতে, ২০২২ সালের ইন্ডিয়ান প্রিমিয়ার লিগ টুর্নামেন্টের নিলামে তাকে রাজস্থান রয়্যালস কিনেছিল।  ২০২২ সালের সেপ্টেম্বরে, নিউজিল্যান্ড এ ক্রিকেট দলের বিরুদ্ধে একটি ৩টি ওডিআই-সিরিজ খেলার জন্য তাকে ভারত এ দলে রাখা হয়েছিল।  ২০২২ সালের নভেম্বরে, তাকে নিউজিল্যান্ড ৩টি ওয়ানডে সিরিজের জন্য ভারতীয় দলের অংশ হিসাবে নেওয়া হয়েছিল।  ২০২২ সালের ডিসেম্বরে, তিনি তিনটি ম্যাচের প্রথমটিতে বাংলাদেশের বিপক্ষে খেলে ভারত ওডিআই দলের হয়ে আত্মপ্রকাশ করেন। কম স্কোরিং এনকাউন্টারে অভিষেকে দুটি উইকেট তুলে নেন তিনি।  তথ্যসূত্র  বহিঃসংযোগ    বিষয়শ্রেণী:১৯৯৬-এ জন্ম বিষয়শ্রেণী:জীবিত ব্যক্তি বিষয়শ্রেণী:ভারতীয় ক্রিকেটার বিষয়শ্রেণী:ভারতের একদিনের আন্তর্জাতিক ক্রিকেটার বিষয়শ্রেণী:মধ্যপ্রদেশের ক্রিকেটার বিষয়শ্রেণী:রাজস্থান রয়্যালসের ক্রিকেটার বিষয়শ্রেণী:রেওয়া জেলার ব্যক্তি বিষয়শ্রেণী:২১শ শতাব্দীর ভারতীয় পুরুষ ক্রীড়াবিদ